title: Regulamentul De Punere În Aplicare (UE) 2019/1927 al Comisiei din 19 noiembrie 2019 privind derogările de la normele privind produsele originare prevăzute în Acordul de liber schimb dintre Uniunea Europeană și Republica Singapore, care se aplică în limitele contingentelor anuale pentru anumite produse din Singapore

text:
                  20.11.2019

                  RO

                  Jurnalul Oficial al Uniunii Europene

                  L 299/45

         REGULAMENTUL DE PUNERE ÎN APLICARE (UE) 2019/1927 AL COMISIEI
         din 19 noiembrie 2019
         privind derogările de la normele privind „produsele originare” prevăzute în Acordul de liber schimb dintre Uniunea Europeană și Republica Singapore, care se aplică în limitele contingentelor anuale pentru anumite produse din Singapore
         COMISIA EUROPEANĂ,
         având în vedere Tratatul privind funcționarea Uniunii Europene,
         având în vedere Regulamentul (UE) nr. 952/2013 al Parlamentului European și al Consiliului din 9 octombrie 2013 de stabilire a Codului vamal al Uniunii (1), în special articolul 58 alineatul (1),
         întrucât:

                     (1)

                     În conformitate cu Decizia (UE) 2018/1599 a Consiliului (2), la 19 octombrie 2018 a fost semnat acordul de liber schimb dintre Uniunea Europeană și Republica Singapore. Încheierea acordului menționat (denumit în continuare „acordul”) a fost aprobată în numele Uniunii prin Decizia (UE) 2019/1875 a Consiliului (3).

                     (2)

                     Protocolul 1 la acord vizează definirea conceptului de „produse originare” și metodele de cooperare administrativă. Anexa B la respectivul protocol stabilește lista prelucrărilor sau transformărilor care trebuie aplicate materialelor neoriginare pentru ca produsul fabricat să poată obține caracterul originar Un addendum la anexa respectivă [denumită anexa B(a)] stabilește reguli alternative care se pot aplica în locul regulilor stabilite în anexa B pentru anumite produse care trebuie considerate ca fiind originare din Singapore, dar de aceste reguli alternative se poate beneficia în limita unui contingent anual.

                     (3)

                     Produsele cărora li se aplică regulile alternative stabilite în anexa B(a) pot fi importate în Uniune dacă respectă condițiile stabilite în anexa B(a).

                     (4)

                     Contingentele anuale stabilite în anexa B(a) ar trebui gestionate pe baza ordinii cronologice a datelor de acceptare a declarațiilor vamale de punere în liberă circulație în conformitate cu normele privind gestionarea contingentelor tarifare stabilite în Regulamentul de punere în aplicare (UE) 2015/2447 al Comisiei (4).

                     (5)

                     După cum se prevede în avizul relevant publicat în Jurnalul Oficial al Uniunii Europene (5), acordul intră în vigoare la 21 noiembrie 2019. Pentru a asigura gestionarea eficace și aplicarea în timp util a contingentelor de origine stabilite în anexa B(a), prezentul regulament ar trebui să se aplice de la acea dată pentru a oferi părților interesate suficient timp pentru a se pregăti pentru aplicarea prezentului regulament.

                     (6)

                     Măsurile prevăzute de prezentul regulament sunt conforme cu avizul Comitetului Codului vamal,

               ADOPTĂ PREZENTUL REGULAMENT:

            Articolul 1
            Derogările prevăzute în anexa B(a) la Protocolul 1 la Acordul de liber schimb între Uniunea Europeană și Republica Singapore (denumit în continuare „Protocolul 1”) se aplică, în cazul produselor enumerate în anexa la prezentul regulament, în limitele contingentelor stabilite în anexa la prezentul regulament.

            Articolul 2
            Contingentele prevăzute în anexa la prezentul regulament sunt gestionate în conformitate cu articolele 49-54 din Regulamentul de punere în aplicare (UE) 2015/2447.

            Articolul 3
            Pentru a beneficia de un contingent stabilit în anexa la prezentul regulament, produsele trebuie să fie însoțite de o declarație semnată de exportatorul aprobat (conform definiției din Protocolul 1) prin care se atestă că acestea satisfac condițiile prevăzute în anexa B litera (a) la Protocolul 1. Declarația de origine trebuie să îndeplinească cerințele prevăzute în Protocolul 1 și să conțină următoarea declarație în limba engleză: „Derogation – Annex B(a) of Protocol Concerning the definition of the concept of «originating products» and methods of administrative cooperation of the EU-Singapore FTA”.

            Articolul 4
            Prezentul regulament intră în vigoare în ziua următoare datei publicării în Jurnalul Oficial al Uniunii Europene.
            Se aplică de la 21 noiembrie 2019.

            Prezentul regulament este obligatoriu în toate elementele sale și se aplică direct în toate statele membre.
            Adoptat la Bruxelles, 19 noiembrie 2019.

                  Pentru Comisie

                  Președintele

               Jean-Claude JUNCKER

            (1)  JO L 269, 10.10.2013, p. 1.

            (2)  Decizia (UE) 2018/1599 a Consiliului din 15 octombrie 2018 privind semnarea, în numele Uniunii Europene, a Acordului de liber schimb între Uniunea Europeană și Republica Singapore (JO L 267, 25.10.2018, p. 1).

            (3)  Decizia (UE) 2019/1875 a Consiliului din 8 noiembrie 2019 privind încheierea Acordului de liber schimb între Uniunea Europeană și Republica Singapore (JO L 294, 14.11.2019, p. 1).

            (4)  Regulamentul de punere în aplicare (UE) 2015/2447 al Comisiei din 24 noiembrie 2015 de stabilire a unor norme pentru punerea în aplicare a anumitor dispoziții din Regulamentul (UE) nr. 952/2013 al Parlamentului European și al Consiliului de stabilire a Codului vamal al Uniunii (JO L 343, 29.12.2015, p. 558).

            (5)  Aviz privind intrarea în vigoare a Acordului de liber schimb între Uniunea Europeană și Republica Singapore (JO L 293, 14.11.2019, p. 1).

            ANEXĂ
            Fără a aduce atingere regulilor generale pentru interpretarea Nomenclaturii combinate, domeniul de aplicare al regimului preferențial este determinat, în contextul prezentei anexe, de codurile NC indicate în anexa I la Regulamentul (CEE) nr. 2658/87 al Consiliului (1), în versiunea modificată prin Regulamentul de punere în aplicare (UE) 2018/1602 al Comisiei (2) și de descrierea produsului din coloana a patra a tabelului din prezenta anexă, luate în considerare împreună.

                        Numărul de ordine

                        Cod NC

                        Subdiviziunea TARIC

                        Descrierea produsului

                        Perioada de contingentare

                        Volumul contingentului (în tone greutate netă)

                        09.7951

                        ex

                        1601 00 10

                        11, 91

                        Cârnați uscați de pui, de porc și din ficat proaspăt

                        De la 21.11.2019 la 31.12.2019
                        De la 1.1.2020 la 31.12.2020 și, pentru fiecare an ulterior, de la 1.1 la 31.12

                        56 de tone

                        ex

                        1601 00 91

                        05

                        ex

                        1601 00 99

                        11, 91

                        ex

                        1602 32 11

                        10

                        Carne de pui, în conservă; tăiței de carne de pui; orez glutinos cu carne de pui; Samosa din carne de pui tocată; colțunași din carne de pasăre; Shaomai de pui; Gyoza de pui;

                        ex

                        1602 32 19

                        10

                        500 de tone

                        ex

                        1602 32 30

                        10

                        ex

                        1602 32 90

                        10

                        ex

                        1602 49 19

                        20

                        Carne de porc, în conservă; tăiței de carne de porc

                        ex

                        1602 50 10

                        10

                        Carne de vită, în conservă; Samosa din carne de vită tocată

                        ex

                        1602 50 95

                        10

                        ex

                        1902 20 30

                        21

                        Samosa din carne de pui tocată; colțunași din carne de pasăre; Shaomai de pui; Gyoza de pui;
                        Samosa din carne de vită tocată

                        91

                        ex

                        1602 41 10

                        10

                        Diverse tipuri de jamboane refrigerate

                        ex

                        1602 41 90

                        10

                        ex

                        1603 00 10

                        10

                        Esență de pui la borcan

                        ex

                        1603 00 80

                        10

                        09.7952

                        ex

                        1604 20 10

                        05

                        Chiftele de pește cu curry, preparate din carne de pește, curry, amidon de grâu, sare, zahăr și condimente compuse; Chiftele în patru culori preparate din carne de pește, batoane de crab, alge, pastă de tofu, ulei vegetal, zahăr, sare, amidon de cartofi, glutamat de monosodiu și condimente.

                        De la 21.11.2019 la 31.12.2019
                        De la 1.1.2020 la 31.12.2020 și, pentru fiecare an ulterior, de la 1.1 la 31.12

                        45 de tone

                        ex

                        1604 20 30

                        05

                        ex

                        1604 20 40

                        05

                        ex

                        1604 20 50

                        05

                        ex

                        1604 20 90

                        05

                        400 de tone

                        ex

                        1604 16 00

                        10

                        Hamsii crocante picante (sambal ikan bilis) preparate din hamsii, ceapă, pastă de ardei iute, tamarin, belachan, zahăr brun și sare

                        09.7953

                        ex

                        1605 10 00

                        05

                        Chiftele de crab preparate din amidon de grâu, sare, zahăr, condimente compuse, carne de crab și umplură

                        De la 21.11.2019 la 31.12.2019
                        De la 1.1.2020 la 31.12.2020 și, pentru fiecare an ulterior, de la 1.1 la 31.12

                        39 de tone

                        ex

                        1902 20 10

                        21

                        Har gow preparat din creveți, amidon de grâu, tapioca, apă, ceapă, ghimbir, zahăr și sare; Shaomai preparat în principal din creveți, pui, amidon de porumb, ulei vegetal, piper negru, ulei de susan și apă; Wonton de creveți prăjiți preparat din creveți, sare, ulei, zahăr, ghimbir, ardei, ouă, oțet, sos de soia.

                        91

                        ex

                        1605 21 10

                        05

                        350 de tone

                        ex

                        1605 21 90

                        05

                        ex

                        1605 29 00

                        05

                        ex

                        1605 54 00

                        10

                        Chiftele de sepie preparate din carne de sepie, amidon de grâu, sare, zahăr și condimente compuse; chiftele cu aromă de homar: carne de sepie, carne de pește și carne de crab

               (1)  Regulamentul (CEE) nr. 2658/87 al Consiliului din 23 iulie 1987 privind Nomenclatura tarifară și statistică și Tariful vamal comun (JO L 256, 7.9.1987, p. 1).

               (2)  Regulamentul de punere în aplicare (UE) 2018/1602 al Comisiei din 11 octombrie 2018 de modificare a anexei I la Regulamentul (CEE) nr. 2658/87 al Consiliului privind Nomenclatura tarifară și statistică și Tariful vamal comun (JO L 273, 31.10.2017, p. 1).


title: Regulamentul de punere în aplicare (UE) 2019/1928 al Comisiei din 19 noiembrie 2019 de adaptare a ratei de ajustare a plăților directe în temeiul Regulamentului (UE) nr. 1306/2013 al Parlamentului European și al Consiliului pentru anul calendaristic 2019 și de abrogare a Regulamentului de punere în aplicare (UE) 2019/916 al Comisiei

text:
                  20.11.2019

                  RO

                  Jurnalul Oficial al Uniunii Europene

                  L 299/49

         REGULAMENTUL DE PUNERE ÎN APLICARE (UE) 2019/1928 AL COMISIEI
         din 19 noiembrie 2019
         de adaptare a ratei de ajustare a plăților directe în temeiul Regulamentului (UE) nr. 1306/2013 al Parlamentului European și al Consiliului pentru anul calendaristic 2019 și de abrogare a Regulamentului de punere în aplicare (UE) 2019/916 al Comisiei
         COMISIA EUROPEANĂ,
         având în vedere Tratatul privind funcționarea Uniunii Europene,
         având în vedere Regulamentul (UE) nr. 1306/2013 al Parlamentului European și al Consiliului din 17 decembrie 2013 privind finanțarea, gestionarea și monitorizarea politicii agricole comune și de abrogare a Regulamentelor (CEE) nr. 352/78, (CE) nr. 165/94, (CE) nr. 2799/98, (CE) nr. 814/2000, (CE) nr. 1290/2005 și (CE) nr. 485/2008 ale Consiliului (1), în special articolul 26 alineatul (4),
         după consultarea Comitetului pentru fondurile agricole,
         întrucât:

                     (1)

                     Regulamentul de punere în aplicare (UE) 2019/916 al Comisiei (2) a stabilit rata de ajustare a plăților directe în temeiul Regulamentului (UE) nr. 1306/2013 pentru anul calendaristic 2019. Această rată de ajustare a fost stabilită pe baza informațiilor disponibile în contextul proiectului de buget pentru 2020, ținând seama, în special, de un cuantum al disciplinei financiare de 478 de milioane EUR pentru rezerva pentru situații de criză în sectorul agricol menționată la articolul 25 din Regulamentul (UE) nr. 1306/2013.

                     (2)

                     Deși nevoia de disciplină financiară se menține la 478 de milioane EUR pentru rezerva pentru situații de criză în sectorul agricol, informațiile disponibile în legătură cu scrisoarea rectificativă nr. 1 a Comisiei la proiectul de buget pentru 2020, acoperind previziunile pentru plățile directe și cheltuielile legate de piață, demonstrează, cu toate acestea, necesitatea de a adapta rata disciplinei financiare stabilită în Regulamentul de punere în aplicare (UE) 2019/916.

                     (3)

                     În consecință, pe baza noilor informații aflate în posesia Comisiei, este oportun să se adapteze rata de ajustare în conformitate cu articolul 26 alineatul (4) din Regulamentul (UE) nr. 1306/2013, înainte de data de 1 decembrie a anului calendaristic pentru care se aplică rata de ajustare.

                     (4)

                     Ca regulă generală, fermierii care depun o cerere de ajutor pentru plăți directe în ceea ce privește un an calendaristic (N) primesc sumele aferente într-o anumită perioadă de plată din exercițiul financiar (N+1). Totuși, statele membre au posibilitatea de a efectua cu întârziere plățile către fermieri, după respectiva perioadă de plată, în anumite limite. Astfel de plăți întârziate se pot efectua într-un exercițiu financiar ulterior. Atunci când disciplina financiară este aplicată pentru un anumit an calendaristic, rata de ajustare nu ar trebui să se aplice plăților pentru care cererile de ajutor au fost depuse în alți ani calendaristici decât cel pentru care se aplică disciplina financiară. Prin urmare, pentru a se garanta tratamentul egal al fermierilor, este adecvat să se prevadă că rata de ajustare se aplică numai plăților pentru care s-au depus cereri de ajutor în anul calendaristic pentru care se aplică disciplina financiară, indiferent de momentul în care sunt efectuate plățile către fermieri.

                     (5)

                     Articolul 8 alineatul (1) din Regulamentul (UE) nr. 1307/2013 al Parlamentului European și al Consiliului (3) prevede că rata de ajustare aplicată plăților directe stabilită în conformitate cu articolul 26 din Regulamentul (UE) nr. 1306/2013 se aplică numai plăților directe care depășesc 2 000 EUR și care urmează să fie acordate fermierilor în anul calendaristic corespunzător. În plus, articolul 8 alineatul (2) din Regulamentul (UE) nr. 1307/2013 prevede că, în urma introducerii progresive a plăților directe, rata de ajustare se aplică Croației numai de la 1 ianuarie 2022. Prin urmare, rata de ajustare care urmează să fie stabilită prin prezentul regulament ar trebui să nu se aplice plăților acordate fermierilor din respectivul stat membru.

                     (6)

                     Rata de ajustare adaptată ar trebui luată în considerare pentru calcularea tuturor plăților care urmează să fie acordate unui fermier pentru o cerere de ajutor depusă pentru anul calendaristic 2019. Prin urmare, din motive de claritate, Regulamentul de punere în aplicare (UE) 2019/916 ar trebui abrogat.

                     (7)

                     Pentru a se garanta faptul că rata de ajustare adaptată este aplicabilă de la data la care încep să se efectueze plățile către fermieri în conformitate cu Regulamentul (UE) nr. 1306/2013, prezentul regulament ar trebui să se aplice de la 1 decembrie 2019,

               ADOPTĂ PREZENTUL REGULAMENT:

            Articolul 1

               (1)   În scopul stabilirii ratei de ajustare prevăzute la articolele 25 și 26 din Regulamentul (UE) nr. 1306/2013 și în conformitate cu articolul 8 alineatul (1) din Regulamentul (UE) nr. 1307/2013, cuantumurile plăților directe care urmează să fie acordate fermierilor în cadrul schemelor de sprijin menționate în anexa I la Regulamentul (UE) nr. 1307/2013 și care depășesc 2 000 EUR pentru o cerere de ajutor depusă pentru anul calendaristic 2019 se reduc cu o rată de ajustare de 1,432635 %.

               (2)   Reducerea prevăzută la alineatul (1) nu se aplică în Croația.

            Articolul 2
            Regulamentul de punere în aplicare (UE) 2019/916 se abrogă.

            Articolul 3
            Prezentul regulament intră în vigoare în a șaptea zi de la data publicării în Jurnalul Oficial al Uniunii Europene.
            Se aplică de la 1 decembrie 2019.

            Prezentul regulament este obligatoriu în toate elementele sale și se aplică direct în toate statele membre.
            Adoptat la Bruxelles, 19 noiembrie 2019.

                  Pentru Comisie

                  Președintele

               Jean-Claude JUNCKER

            (1)  JO L 347, 20.12.2013, p. 549.

            (2)  Regulamentul de punere în aplicare (UE) 2019/916 al Comisiei din 4 iunie 2019 de stabilire a ratei de ajustare a plăților directe în temeiul Regulamentului (UE) nr. 1306/2013 al Parlamentului European și al Consiliului pentru anul calendaristic 2019 (JO L 146, 5.6.2019, p. 98).

            (3)  Regulamentul (UE) nr. 1307/2013 al Parlamentului European și al Consiliului din 17 decembrie 2013 de stabilire a unor norme privind plățile directe acordate fermierilor prin scheme de sprijin în cadrul politicii agricole comune și de abrogare a Regulamentului (CE) nr. 637/2008 al Consiliului și a Regulamentului (CE) nr. 73/2009 al Consiliului (JO L 347, 20.12.2013, p. 608).


title: Regulamentul de Punere în Aplicare (UE) 2019/1980 al Comisiei din 26 noiembrie 2019 de modificare a Regulamentului (CE) nr. 1484/95 în ceea ce privește stabilirea prețurilor reprezentative în sectorul cărnii de pasăre și în cel al ouălor, precum și pentru ovalbumină

text:
                  29.11.2019

                  RO

                  Jurnalul Oficial al Uniunii Europene

                  L 308/69

         REGULAMENTUL DE PUNERE ÎN APLICARE (UE) 2019/1980 AL COMISIEI
         din 26 noiembrie 2019
         de modificare a Regulamentului (CE) nr. 1484/95 în ceea ce privește stabilirea prețurilor reprezentative în sectorul cărnii de pasăre și în cel al ouălor, precum și pentru ovalbumină
         COMISIA EUROPEANĂ,
         având în vedere Tratatul privind funcționarea Uniunii Europene,
         având în vedere Regulamentul (UE) nr. 1308/2013 al Parlamentului European și al Consiliului din 17 decembrie 2013 de instituire a unei organizări comune a piețelor produselor agricole și de abrogare a Regulamentelor (CEE) nr. 922/72, (CEE) nr. 234/79, (CE) nr. 1037/2001 și (CE) nr. 1234/2007 ale Consiliului (1), în special articolul 183 litera (b),
         având în vedere Regulamentul (UE) nr. 510/2014 al Parlamentului European și al Consiliului din 16 aprilie 2014 de stabilire a regimului comercial aplicabil anumitor mărfuri rezultate din transformarea produselor agricole și de abrogare a Regulamentelor (CE) nr. 1216/2009 și (CE) nr. 614/2009 ale Consiliului (2), în special articolul 5 alineatul (6) litera (a),
         întrucât:

                     (1)

                     Regulamentul (CE) nr. 1484/95 al Comisiei (3) a stabilit normele de aplicare a sistemului de taxe la import suplimentare și a fixat prețurile reprezentative în sectorul cărnii de pasăre și în cel al ouălor, precum și pentru ovalbumină.

                     (2)

                     Din controlul regulat al datelor pe baza cărora se stabilesc prețurile reprezentative pentru produsele din sectorul cărnii de pasăre și din cel al ouălor, precum și pentru ovalbumină, rezultă că este necesară modificarea prețurilor reprezentative pentru importurile de anumite produse, ținând cont de variațiile prețurilor în funcție de origine.

                     (3)

                     Regulamentul (CE) nr. 1484/95 ar trebui modificat în consecință.

                     (4)

                     Deoarece este necesar să se asigure aplicarea măsurii respective cât mai rapid posibil după ce devin disponibile datele actualizate, prezentul regulament ar trebui să intre în vigoare la data publicării sale,

               ADOPTĂ PREZENTUL REGULAMENT:

            Articolul 1
            Anexa I la Regulamentul (CE) nr. 1484/95 se înlocuiește cu textul din anexa la prezentul regulament.

            Articolul 2
            Prezentul regulament intră în vigoare la data publicării în Jurnalul Oficial al Uniunii Europene.

            Prezentul regulament este obligatoriu în toate elementele sale și se aplică direct în toate statele membre.
            Adoptat la Bruxelles, 26 noiembrie 2019.

                  Pentru Comisie,

                  Pentru Președinte,

               Jerzy PLEWA

                  Director general

                  Direcția Generală Agricultură și Dezvoltare Rurală

            (1)  JO L 347, 20.12.2013, p. 671.

            (2)  JO L 150, 20.5.2014, p. 1.

            (3)  Regulamentul (CE) nr. 1484/95 al Comisiei din 28 iunie 1995 de stabilire a normelor de aplicare a sistemului de drepturi de import suplimentare și de fixare a prețurilor reprezentative în sectoarele cărnii de pasăre și ouălor și pentru albumina din ouă, și de abrogare a Regulamentului nr. 163/67/CEE (JO L 145, 29.6.1995, p. 47).

            ANEXĂ

                     „ANEXA I

                              Codul NC

                              Denumirea mărfurilor

                              Prețul reprezentativ
                              (în EUR/100 kg)

                              Garanția menționată la articolul 3
                              (în EUR/100 kg)

                              Originea  (1)

                              0207 12 90

                              Carcase de păsări de curte din specia Gallus domesticus, congelate, denumite «pui 65 %»

                              135,4

                              0

                              AR

                              0207 14 10

                              Bucăți dezosate de păsări de curte din specia Gallus domesticus, congelate

                              236,9
                              213,0
                              244,8
                              233,7

                              19
                              26
                              17
                              20

                              AR
                              BR
                              CL
                              TH

                              1602 32 11

                              Preparate nefierte din păsări de curte din specia Gallus domesticus

                              284,0

                              1

                              BR

               (1)  Nomenclatorul țărilor stabilit prin Regulamentul (UE) nr. 1106/2012 al Comisiei din 27 noiembrie 2012 de punere în aplicare a Regulamentului (CE) nr. 471/2009 al Parlamentului European și al Consiliului privind statisticile comunitare privind comerțul exterior cu țările terțe, în ceea ce privește actualizarea nomenclatorului țărilor și teritoriilor (JO L 328, 28.11.2012, p. 7).”


title: Regulamentul de punere în aplicare (UE) 2020/159 al Comisiei din 5 februarie 2020 privind reînnoirea autorizării Enterococcus faecium DSM 7134 ca aditiv în hrana purceilor înțărcați și a porcilor pentru îngrășat și de abrogare a Regulamentului (CE) nr. 538/2007 (titularul autorizației: Lactosan Starterkulturen GmbH & Co) (Text cu relevanță pentru SEE)

text:
                  6.2.2020

                  RO

                  Jurnalul Oficial al Uniunii Europene

                  L 34/22

         REGULAMENTUL DE PUNERE ÎN APLICARE (UE) 2020/159 AL COMISIEI
         din 5 februarie 2020
         privind reînnoirea autorizării Enterococcus faecium DSM 7134 ca aditiv în hrana purceilor înțărcați și a porcilor pentru îngrășat și de abrogare a Regulamentului (CE) nr. 538/2007 (titularul autorizației: Lactosan Starterkulturen GmbH & Co)
         (Text cu relevanță pentru SEE)
         COMISIA EUROPEANĂ,
         având în vedere Tratatul privind funcționarea Uniunii Europene,
         având în vedere Regulamentul (CE) nr. 1831/2003 al Parlamentului European și al Consiliului din 22 septembrie 2003 privind aditivii din hrana animalelor (1), în special articolul 9 alineatul (2),
         întrucât:

                     (1)

                     Regulamentul (CE) nr. 1831/2003 prevede autorizarea aditivilor destinați utilizării în hrana animalelor, precum și motivele și procedurile de acordare și de reînnoire a unei astfel de autorizații.

                     (2)

                        Enterococcus faecium DSM 7134 a fost autorizat pentru o perioadă de 10 ani ca aditiv în hrana purceilor înțărcați și a porcilor pentru îngrășat prin Regulamentul (CE) nr. 538/2007 al Comisiei (2).

                     (3)

                     În conformitate cu articolul 14 alineatul (1) din Regulamentul (CE) nr. 1831/2003, titularul autorizației respective a depus o cerere de reînnoire a autorizației Enterococcus faecium DSM 7134 ca aditiv în hrana purceilor înțărcați și a porcilor pentru îngrășat, solicitând ca aditivul respectiv să fie clasificat în categoria „aditivi zootehnici”. Cererea respectivă a fost însoțită de informațiile și de documentele necesare în temeiul articolului 14 alineatul (2) din Regulamentul (CE) nr. 1831/2003.

                     (4)

                     Autoritatea Europeană pentru Siguranța Alimentară (denumită în continuare „autoritatea”) a concluzionat în avizul ei din 27 februarie 2019 (3) că solicitantul a furnizat date care demonstrează că aditivul respectă condițiile de autorizare. Autoritatea a concluzionat că Enterococcus faecium DSM 7134 rămâne sigur în condițiile de utilizare autorizate pentru animalele vizate, pentru consumatori, pentru utilizatori și pentru mediu. Autoritatea a concluzionat, de asemenea, că aditivul este considerat un potențial sensibilizant pentru piele și pentru căile respiratorii. Prin urmare, Comisia consideră că trebuie luate măsuri adecvate de protecție pentru a preveni efectele negative asupra sănătății umane, în special în ceea ce privește utilizatorii acestui aditiv.

                     (5)

                     Evaluarea Enterococcus faecium DSM 7134 arată că sunt îndeplinite condițiile de autorizare prevăzute la articolul 5 din Regulamentul (CE) nr. 1831/2003. În consecință, autorizarea acestui aditiv ar trebui să fie reînnoită, conform specificațiilor din anexa la prezentul regulament.

                     (6)

                     Ca o consecință a reînnoirii autorizației pentru Enterococcus faecium DSM 7134 ca aditiv furajer în condițiile prevăzute în anexa la prezentul regulament, este oportun ca Regulamentul (CE) nr. 538/2007 să fie abrogat.

                     (7)

                     Măsurile prevăzute în prezentul regulament sunt conforme cu avizul Comitetului permanent pentru plante, animale, produse alimentare și hrană pentru animale,

               ADOPTĂ PREZENTUL REGULAMENT:

            Articolul 1
            Autorizația pentru aditivul menționat în anexă, aparținând categoriei „aditivi zootehnici” și grupei funcționale „stabilizatori ai florei intestinale”, se reînnoiește sub rezerva îndeplinirii condițiilor prevăzute în anexa respectivă.

            Articolul 2
            Regulamentul (CE) nr. 538/2007 se abrogă.

            Articolul 3
            Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.

            Prezentul regulament este obligatoriu în toate elementele sale și se aplică direct în toate statele membre.
            Adoptat la Bruxelles, 5 februarie 2020.

                  Pentru Comisie

                  Președintele

               Ursula VON DER LEYEN

            (1)  JO L 268, 18.10.2003, p. 29.

            (2)  Regulamentul (CE) nr. 538/2007 al Comisiei din 15 mai 2007 privind autorizarea unei noi utilizări a preparatului Enterococcus faecium DSM 7134 (Bonvital) ca aditiv pentru furaje (JO L 128, 16.5.2007, p. 16).

            (3)  EFSA Journal 2019; 17(3):5650.

            ANEXĂ

                        Numărul de identificare al aditivului

                        Numele deținătorului autorizației

                        Aditiv
                        (denumire comercială)

                        Compoziția, formula chimică, descrierea, metoda de analiză.

                        Specia sau categoria de animale

                        Vârsta maximă

                        Conținutul minim

                        Conținutul maxim

                        Alte dispoziții

                        Sfârșitul perioadei de autorizare

                        CFU/kg de hrană completă pentru animale cu un conținut de umiditate de 12 %

                           Categoria aditivilor zootehnici. Grup funcțional: stabilizatori ai florei intestinale

                        4b1841

                        Lactosan
                        Starterkulturen
                        GmbH & Co

                           Enterococcus faecium DSM 7134

                           Compoziția aditivului

                        Preparat de Enterococcus faecium DSM 7134
                        conținând cel puțin:
                        Pulbere: 1 × 1010 CFU/g de aditiv
                        Granule (micro capsulate): 1 × 1010 CFU/g de aditiv

                        Purcei (înțărcați)

                        —

                        0,5 × 109

                        4 × 109

                                    1.

                                    A se menționa condițiile de depozitare și stabilitatea la tratament termic în instrucțiunile de utilizare a aditivului și a preamestecurilor.

                                    2.

                                    Pentru utilizatorii aditivului și ai preamestecurilor, operatorii din sectorul hranei pentru animale trebuie să stabilească proceduri operaționale și măsuri organizatorice pentru a contracara riscurile potențiale care rezultă din utilizarea lor. În cazul în care respectivele riscuri nu pot fi eliminate sau reduse la minimum prin astfel de proceduri și măsuri, aditivul și preamestecurile se utilizează cu echipament de protecție individuală, inclusiv cu echipamente de protecție respiratorie, cutanată și pentru ochi.

                        26 februarie 2030

                           Caracterizarea substanței active

                        Celule viabile de Enterococcus faecium DSM 7134

                           Metoda de analiză
                            (1)

                        Pentru enumerare: metoda prin etalare pe placă Petri utilizând agar cu bilă, esculină și azidă (EN 15788)
                        Pentru identificare: electroforeză în gel în câmp pulsatil (PFGE)

                        Porci pentru îngrășare

                        —

                        0,2 × 109

                        1 × 109

                        26 februarie 2030

               (1)  Detalii ale metodelor analitice sunt disponibile la următoarea adresă a laboratorului de referință: https://ec.europa.eu/jrc/en/eurl/feed-additives/evaluation-reports


title: Regulamentul de Punere in Aplicare (UE) 2020/166 al Comisiei din 5 februarie 2020 privind reînnoirea autorizației 6-fitazei produse de Schizosaccharomyces pombe (ATCC 5233) ca aditiv în hrana puilor pentru îngrășare, a găinilor ouătoare, a curcanilor pentru îngrășare, a rațelor pentru îngrășare, a purceilor înțărcați, a porcilor pentru îngrășare și a scroafelor și de abrogare a Regulamentului (CE) nr. 785/2007 [titularul autorizației: Danisco (UK) Ltd., care își desfășoară activitatea comercială sub denumirea Danisco Animal Nutrition și este reprezentată de Genencor International B.V.] (Text cu relevanță pentru SEE)

text:
                  6.2.2020

                  RO

                  Jurnalul Oficial al Uniunii Europene

                  L 34/43

         REGULAMENTUL DE PUNERE IN APLICARE (UE) 2020/166 AL COMISIEI
         din 5 februarie 2020
         privind reînnoirea autorizației 6-fitazei produse de Schizosaccharomyces pombe (ATCC 5233) ca aditiv în hrana puilor pentru îngrășare, a găinilor ouătoare, a curcanilor pentru îngrășare, a rațelor pentru îngrășare, a purceilor înțărcați, a porcilor pentru îngrășare și a scroafelor și de abrogare a Regulamentului (CE) nr. 785/2007 [titularul autorizației: Danisco (UK) Ltd., care își desfășoară activitatea comercială sub denumirea Danisco Animal Nutrition și este reprezentată de Genencor International B.V.]
         (Text cu relevanță pentru SEE)
         COMISIA EUROPEANĂ,
         având în vedere Tratatul privind funcționarea Uniunii Europene,
         având în vedere Regulamentul (CE) nr. 1831/2003 al Parlamentului European și al Consiliului din 22 septembrie 2003 privind aditivii din hrana animalelor (1), în special articolul 9 alineatul (2),
         întrucât:

                     (1)

                     Regulamentul (CE) nr. 1831/2003 prevede autorizarea aditivilor destinați utilizării în hrana animalelor, precum și motivele și procedurile de acordare și de reînnoire a unei astfel de autorizații.

                     (2)

                     Preparatul de 6-fitază produsă de Schizosaccharomyces pombe (ATCC 5233) a fost autorizat pentru o perioadă de 10 ani ca aditiv pentru hrana puilor pentru îngrășare, a curcanilor pentru îngrășare, a găinilor ouătoare, a rațelor pentru îngrășare, a purceilor (înțărcați), a porcilor pentru îngrășare și a scroafelor, prin Regulamentul (CE) nr. 785/2007 al Comisiei (2).

                     (3)

                     În conformitate cu articolul 14 alineatul (1) din Regulamentul (CE) nr. 1831/2003, titularul autorizației respective a depus o cerere de reînnoire a autorizației preparatului de 6-fitază produsă de Schizosaccharomyces pombe (ATCC 5233) ca aditiv pentru hrana puilor pentru îngrășare, a găinilor ouătoare, a curcanilor pentru îngrășare, a rațelor pentru îngrășare, a purceilor înțărcați, a porcilor pentru îngrășare și a scroafelor, solicitând ca aditivul respectiv să fie clasificat în categoria „aditivi zootehnici”. Această cerere a fost însoțită de detaliile și documentele solicitate conform prevederilor articolului 14 alineatul (2) din respectivul regulament.

                     (4)

                     Autoritatea Europeană pentru Siguranța Alimentară (denumită în continuare „autoritatea”) a concluzionat în avizul ei din 4 aprilie 2019 (3) că solicitantul a furnizat date care demonstrează că aditivul respectă condițiile de autorizare.

                     (5)

                     Evaluarea preparatului de 6-fitază produsă de Schizosaccharomyces pombe (ATCC 5233) arată că sunt îndeplinite condițiile de autorizare prevăzute la articolul 5 din Regulamentul (CE) nr. 1831/2003. În consecință, autorizația acestui aditiv trebuie să fie reînnoită, conform specificațiilor din anexa la prezentul regulament.

                     (6)

                     Ca urmare a reînnoirii autorizației preparatului de 6-fitază produsă de Schizosaccharomyces pombe (ATCC 5233) ca aditiv pentru hrana animalelor în condițiile stabilite în anexa la prezentul regulament, Regulamentul (CE) nr. 785/2007 trebuie abrogat.

                     (7)

                     Măsurile prevăzute în prezentul regulament sunt conforme cu avizul Comitetului permanent pentru plante, animale, produse alimentare și hrană pentru animale,

               ADOPTĂ PREZENTUL REGULAMENT:

            Articolul 1
            Autorizația aditivului menționat în anexă, aparținând categoriei „aditivi zootehnici” și grupei funcționale „promotori de digestibilitate”, se reînnoiește sub rezerva îndeplinirii condițiilor prevăzute în anexa respectivă.

            Articolul 2
            Regulamentul (CE) nr. 785/2007 se abrogă.

            Articolul 3
            Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.

            Prezentul regulament este obligatoriu în toate elementele sale și se aplică direct în toate statele membre.
            Adoptat la Bruxelles, 5 februarie 2020.

                  Pentru Comisie

                  Președintele

               Ursula VON DER LEYEN

            (1)  JO L 268, 18.10.2003, p. 29.

            (2)  Regulamentul (CE) nr. 785/2007 al Comisiei din 4 iulie 2007 privind autorizarea preparatului 6-fitază EC 3.1.3.26 (Phyzyme XP 5000G/Phyzyme XP 5000L) ca aditiv pentru hrana animalelor (JO L 175, 5.7.2007, p. 5).

            (3)  EFSA Journal 2019;17(5):5701.

            ANEXĂ

                        Numărul de identificare al aditivului

                        Numele titularului autorizației

                        Aditiv

                        Compoziția, formula chimică, descrierea, metoda analitică

                        Specia sau categoria de animale

                        Vârsta maximă

                        Conținutul minim

                        Conținutul maxim

                        Alte dispoziții

                        Sfârșitul perioadei de autorizare

                        Unitate de activitate/kg de hrană completă pentru animale cu un conținut de umiditate de 12 %

                           Categoria aditivilor zootehnici. Grupa funcțională: promotori de digestibilitate

                        4a1640

                        Danisco (UK) Ltd., care își desfășoară activitatea comercială sub denumirea Danisco Animal Nutrition și este reprezentată de Genencor International B.V.

                        6-fitază
                        EC 3.1.3.26

                           Compoziția aditivului

                        Preparat de 6-fitază (EC 3.1.3.26)
                        produsă de Schizosaccharomyces

                           pombe (ATCC 5233) cu o activitate minimă de: 5 000  FTU (1)/g
                        Formă solidă acoperită și formă lichidă

                           Caracterizarea substanței active:

                        6-fitază (EC 3.1.3.26) produsă de Schizosaccharomyces pombe (ATCC 5233)

                           Metoda analitică
                            (2)

                        Determinarea 6-fitazei EC 3.1.3.26 în aditivul destinat hranei pentru animale: metoda colorimetrică bazată pe cuantificarea fosfatului anorganic eliberat de enzimă din fitatul de sodiu.
                        Determinarea 6-fitazei EC 3.1.3.26 în preamestecuri și în hrana pentru animale: EN ISO 30024: metoda colorimetrică bazată pe cuantificarea fosfatului anorganic eliberat de enzimă din fitatul de sodiu (după diluare cu făină integrală tratată termic).

                        Pui pentru îngrășare
                        Curcani pentru îngrășare
                        Rațe pentru îngrășare

                        -

                        250 FTU

                        -

                                    1.

                                    A se menționa condițiile de depozitare și stabilitatea la tratament termic în instrucțiunile de utilizare a aditivului și a preamestecurilor.

                                    2.

                                    Pentru utilizatorii aditivului și ai preamestecurilor, operatorii din sectorul hranei pentru animale stabilesc proceduri operaționale și măsuri organizatorice pentru a contracara riscurile potențiale care rezultă din utilizarea lor. În cazul în care respectivele riscuri nu pot fi eliminate sau reduse la minimum prin astfel de proceduri și măsuri, aditivul și preamestecurile se utilizează cu echipamente de protecție individuală, inclusiv cu echipamente de protecție respiratorie.

                        26 februarie 2030

                        Găini ouătoare

                        -

                        150 FTU

                        -

                        Purcei
                        (înțărcați)
                        Porci pentru îngrășare

                        -

                        250 FTU

                        -

                        Scroafe

                        -

                        500 FTU

                        -

               (1)  O FTU reprezintă cantitatea de enzime care eliberează un micromol de fosfat anorganic pe minut dintr-un substrat de fitat de sodiu la pH 5,5 și 37 °C.

               (2)  Detalii ale metodelor analitice sunt disponibile la următoarea adresă a laboratorului de referință: https://ec.europa.eu/jrc/en/eurl/feed-additives/evaluation-reports


title: Regulamentul de punere în aplicare (UE) 2020/431 al Comisiei din 16 martie 2020 de înregistrare a unei denumiri în Registrul denumirilor de origine protejate și al indicațiilor geografice protejate „Cereja do Fundão” (IGP)

text:
                  24.3.2020

                  RO

                  Jurnalul Oficial al Uniunii Europene

                  L 88/1

         REGULAMENTUL DE PUNERE ÎN APLICARE (UE) 2020/431 AL COMISIEI
         din 16 martie 2020
         de înregistrare a unei denumiri în Registrul denumirilor de origine protejate și al indicațiilor geografice protejate
         „Cereja do Fundão” (IGP)
         COMISIA EUROPEANĂ,
         având în vedere Tratatul privind funcționarea Uniunii Europene,
         având în vedere Regulamentul (UE) nr. 1151/2012 al Parlamentului European și al Consiliului din 21 noiembrie 2012 privind sistemele din domeniul calității produselor agricole și alimentare (1), în special articolul 52 alineatul (2),
         întrucât:

                     (1)

                     În conformitate cu articolul 50 alineatul (2) litera (a) din Regulamentul (UE) nr. 1151/2012, cererea de înregistrare a denumirii „Cereja do Fundão”, depusă de Portugalia, a fost publicată în Jurnalul Oficial al Uniunii Europene (2).

                     (2)

                     Deoarece Comisiei nu i s-a comunicat nicio declarație de opoziție în conformitate cu articolul 51 din Regulamentul (UE) nr. 1151/2012, denumirea „Cereja do Fundão” trebuie, prin urmare, înregistrată,

               ADOPTĂ PREZENTUL REGULAMENT:

            Articolul 1
            Se înregistrează denumirea „Cereja do Fundão” (IGP).
            Denumirea menționată la primul paragraf identifică un produs din clasa 1.6. Fructe, legume și cereale, proaspete sau prelucrate, din anexa XI la Regulamentul de punere în aplicare (UE) nr. 668/2014 al Comisiei (3).

            Articolul 2
            Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.

            Prezentul regulament este obligatoriu în toate elementele sale și se aplică direct în toate statele membre.
            Adoptat la Bruxelles, 16 martie 2020.

                  Pentru Comisie,

                  Pentru Președinte,

               Janusz WOJCIECHOWSKI

                  Membru al Comisiei

            (1)  JO L 343, 14.12.2012, p. 1.

            (2)  JO C 371, 4.11.2019, p. 19.

            (3)  Regulamentul de punere în aplicare (UE) nr. 668/2014 al Comisiei din 13 iunie 2014 de stabilire a normelor de aplicare a Regulamentului (UE) nr. 1151/2012 al Parlamentului European și al Consiliului privind sistemele din domeniul calității produselor agricole și alimentare (JO L 179, 19.6.2014, p. 36).


title: Regulamentul de punere în aplicare (UE) 2020/443 al Comisiei din 25 martie 2020 de autorizare a modificării specificațiilor alimentului nou „extract de germeni de grâu (Triticum aestivum) bogat în spermidină” în temeiul Regulamentului (UE) 2015/2283 al Parlamentului European și al Consiliului și de modificare a Regulamentului de punere în aplicare (UE) 2017/2470 al Comisiei (Text cu relevanță pentru SEE)

text:
                  26.3.2020

                  RO

                  Jurnalul Oficial al Uniunii Europene

                  L 92/7

         REGULAMENTUL DE PUNERE ÎN APLICARE (UE) 2020/443 AL COMISIEI
         din 25 martie 2020
         de autorizare a modificării specificațiilor alimentului nou „extract de germeni de grâu (Triticum aestivum) bogat în spermidină” în temeiul Regulamentului (UE) 2015/2283 al Parlamentului European și al Consiliului și de modificare a Regulamentului de punere în aplicare (UE) 2017/2470 al Comisiei
         (Text cu relevanță pentru SEE)
         COMISIA EUROPEANĂ,
         având în vedere Tratatul privind funcționarea Uniunii Europene,
         având în vedere Regulamentul (UE) 2015/2283 al Parlamentului European și al Consiliului din 25 noiembrie 2015 privind alimentele noi, de modificare a Regulamentului (UE) nr. 1169/2011 al Parlamentului European și al Consiliului și de abrogare a Regulamentului (CE) nr. 258/97 al Parlamentului European și al Consiliului și a Regulamentului (CE) nr. 1852/2001 al Comisiei (1), în special articolul 12,
         întrucât:

                     (1)

                     Regulamentul (UE) 2015/2283 prevede că doar alimentele noi autorizate și incluse în lista Uniunii pot fi introduse pe piața Uniunii.

                     (2)

                     În temeiul articolului 8 din Regulamentul (UE) 2015/2283, a fost adoptat Regulamentul de punere în aplicare (UE) 2017/2470 al Comisiei (2) în care a fost stabilită o listă a Uniunii conținând alimentele noi autorizate.

                     (3)

                     În temeiul articolului 12 din Regulamentul (UE) 2015/2283, Comisia trebuie să decidă cu privire la autorizarea și introducerea pe piața Uniunii a unui aliment nou, precum și cu privire la actualizarea listei Uniunii.

                     (4)

                     La 6 decembrie 2017, societatea TLL The Longevity Labs GmbH (denumită în continuare „solicitantul”) a informat Comisia în conformitate cu articolul 5 din Regulamentul (CE) nr. 258/97 al Parlamentului European și al Consiliului (3) în legătură cu intenția sa de a introduce pe piață ca ingredient alimentar nou un extract de germeni de grâu (Triticum aestivum) bogat în spermidină. Prin urmare, extractul de germeni de grâu bogat în spermidină a fost inclus în lista de alimente noi a Uniunii.

                     (5)

                     La 6 august 2019, solicitantul a înaintat Comisiei o cerere de modificare a specificațiilor extractului de germeni de grâu bogat în spermidină în sensul articolului 10 alineatul (1) din Regulamentul (UE) 2015/2283. Solicitantul a cerut creșterea nivelului de cadaverină de la valoarea actuală de <0,1 μg/g la ≤16,0 μg/g.

                     (6)

                     Solicitantul justifică cererea prin indicarea faptului că modificarea este necesară pentru a reflecta nivelurile naturale de cadaverină de până la 16,0 μg/g care sunt detectabile prin metode analitice în germenii plantei Triticum aestivum. Nivelul de cadaverină autorizat în prezent de <0,1 μg/g în extractul de germeni de grâu bogat în spermidină reprezintă limita de detecție cu metoda analitică pe care solicitantul a inclus-o în mod eronat în notificarea inițială ca fiind limita din specificații pentru cadaverină și care a fost ulterior inclusă în lista Uniunii pentru acest aliment nou.

                     (7)

                     Cadaverina este o diamină care, împreună cu histamina, tiramina și putrescina aparțin clasei aminelor biogenice constituite în mod natural ca urmare a metabolismului bacterian al proteinelor.

                     (8)

                     Riscurile pentru sănătate ale aminelor biogenice au fost evaluate de Autoritatea Europeană pentru Siguranța Alimentară (denumită în continuare „Autoritatea”) în 2011 (4). În avizul său științific, Autoritatea a menționat că, potrivit informațiilor analitice și datelor privind consumul de alimente din statele membre, cadaverina este prezentă într-o serie de produse alimentare (băuturi alcoolice, condimente, pește și produse din pește, carne, produse lactate, legume și produse pe bază de legume) la niveluri medii de până la 184 mg/kg de aliment, aportul zilnic ajungând până la 116,1 mg de cadaverină.

                     (9)

                     Având în vedere faptul că nivelurile maxime de cadaverină propuse pentru alimentul nou și că aportul care rezultă din acestea pe baza condițiilor de utilizare autorizate pentru alimentul nou vor fi de cel puțin 1 000 de ori mai mici decât aportul de cadaverină dintr-o dietă normală, Comisia consideră că modificările propuse pentru nivelurile de cadaverină în specificațiile extractului de germeni de grâu bogat în spermidină nu modifică considerentele legate de siguranță care au stat la baza autorizării alimentului nou și că o evaluare a siguranței cererii actuale de către Autoritate în conformitate cu articolul 10 alineatul (3) din Regulamentul (UE) 2015/2283 nu este necesară. Prin urmare, este adecvat să se modifice specificațiile alimentului nou „extract de germeni de grâu bogat în spermidină” la nivelul propus de solicitant pentru cadaverină.

                     (10)

                     Prin urmare, anexa la Regulamentul de punere în aplicare (UE) 2017/2470 ar trebui modificată în consecință.

                     (11)

                     Măsurile prevăzute în prezentul regulament sunt conforme cu avizul Comitetului permanent pentru plante, animale, produse alimentare și hrană pentru animale,

               ADOPTĂ PREZENTUL REGULAMENT:

            Articolul 1
            Rubrica din lista cu alimente noi autorizate a Uniunii, astfel cum este prevăzută la articolul 6 din Regulamentul (UE) 2015/2283 și inclusă în Regulamentul de punere în aplicare (UE) 2017/2470, referitoare la alimentul nou „extract de germeni de grâu (Triticum aestivum) bogat în spermidină”, se modifică în conformitate cu anexa la prezentul regulament.

            Articolul 2
            Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.

            Prezentul regulament este obligatoriu în toate elementele sale și se aplică direct în toate statele membre.
            Adoptat la Bruxelles, 25 martie 2020.

                  Pentru Comisie

                  Președintele

               Ursula VON DER LEYEN

            (1)  JO L 327, 11.12.2015, p. 1.

            (2)  Regulamentul de punere în aplicare (UE) 2017/2470 al Comisiei din 20 decembrie 2017 de stabilire a listei cu alimente noi a Uniunii în conformitate cu Regulamentul (UE) 2015/2283 al Parlamentului European și al Consiliului privind alimentele noi (JO L 351, 30.12.2017, p. 72).

            (3)  Regulamentul (CE) nr. 258/97 al Parlamentului European și al Consiliului din 27 ianuarie 1997 privind alimentele și ingredientele alimentare noi (JO L 43, 14.2.1997, p. 1).

            (4)  EFSA Journal 2011;9(10):2393.

            ANEXĂ
            În anexa la Regulamentul de punere în aplicare (UE) 2017/2470, intrarea pentru „Extract de germeni de grâu (Triticum aestivum) bogat în spermidină” din tabelul 2 (Specificații) se înlocuiește cu următorul text:

                           Alimente noi autorizate

                           Specificații

                           „Extract de germeni de grâu (Triticum aestivum) bogat în spermidină

                              Descriere/definiție:

                           Extractul de germeni de grâu bogat în spermidină se obține din germeni de grâu (Triticum aestivum) nefermentați și neîncolțiți, printr-un proces de extracție solid-lichid care vizează în mod specific, dar nu exclusiv, poliaminele.
                           Spermidină:[N-(3-aminopropil)butan-1,4-diamină]: 0,8-2,4 mg/g
                           Spermină: 0,4-1,2 mg/g
                           Triclorură de spermidină <0,1 μg/g
                           Putrescină: <0,3 mg/g
                           Cadaverină: ≤16,0 μg/g

                              Micotoxine:

                           Aflatoxine (total): <0,4 μg/kg

                              Criterii microbiologice:

                           Bacterii aerobe totale: <10 000  UFC/g
                           Drojdii și mucegaiuri: <100 UFC/g

                              Escherichia coli: <10 UFC/g

                              Salmonella: Absență/25g

                              Listeria monocytogenes: Absență/25g”